ვარსკვლავური ომები (საუნდტრეკი)

ფილმ „ვარსკვლავური ომების“ საუნტრეკი გამოიცა 1977 წელს. კომპოზიტორ ჯონ უილიამსის მიერ მუსიკა ჩაიწერა დენჰემში (ინგლისი), რვა სტუდიური სესიის მსვლელობისას, 1977 წლის 5, 8-12, 15 და 16 მარტს. კომპოზიციები შესრულებულია ლონდონის სიმფონიური ორკესტრის მიერ, უილიამსის დირიჟირებით. 1978 წლის თებერვალში უილიამსმა საუნდტრეკისთვის მიიღო სამი გრემი, ხოლო აპრილში - თავის კარიერაში რიგით მესამე ოსკარი. 2005 წელს ამერიკის კინოინსტიტუტმა ფილმის ორიგინალური მუსიკა გამოაცხადა „ყველა დროის დაუვიწყარ საუნდტრეკად“. საუნდტრეკის ორიგინალურ გამოცემას ახლდა პოსტერი ჯონ ბერკის ნახატით, რომელზეც ასახული იყო სიკვდილის ვარსკვლავზე ბრძოლა, ფილმის ფინალიდან. გამოიცა ორმაგი გრამფირფირფიტა, განკუთვნილი ფირსაკრავისთვის, რომელიც გრამფირფიტებს ავტომატურად ცვლის. პირველ ფირფიტაზე წარმოდგენილი იყო ჩანაწერის მხარეები 1 და 4, ხოლო მეორეზე – 2 და 3. ამრიგად, შესაძლებელი იყო ფირსაკრავზე პირველი მხარის შემდეგ მალევე მეორე მხარის ჩართვა, ამასობაში კი პირველი ფირფიტის გადაბრუნება და მესამე მხარის დასრულების შემდეგ მეოთხეს ჩართვა. კომპანიის 20th Century პირველი გამოცემა საუნდტრეკის სახით. 88 წუთიანი პარტიტურიდან მასში შეტანილი იქნა 75 წუთი. ალბომი ასევე გამოვიდა 8-ფირიანი აუდიო კარტრიჯის სახით. ფილმის კადრების ქრონოლოგია ალბომზე დაცული არ არის. იგივე სია წარმოდგენილია Sony Classical-ის და Walt Disney Records-ის გრამფირფიტების გამოცემებში (2016 და 2017). პირველი გამოცემა CD-ზე ლეიბლ Polydor Records-ზე, 1986. შინაარსით და შეფუთვით იგი გრამფირფიტას ჰგავს. დისკი 1 Main Title – 5:21 Imperial Attack – 6:16 Princess Leia's Theme – 4:22 The Desert and the Robot Auction – 2:52 Ben's Death and TIE Fighter Attack – 3:46 The Little People Work – 4:01 Rescue of the Princess – 4:46 Inner City – 4:13 Cantina Band – 2:45 დისკი 2 The Land of the Sandpeople – 2:49 Mouse Robot and Blasting Off – 4:01 The Return Home – 2:45 The Walls Converge – 4:32 The Princess Appears – 4:03 The Last Battle – 12:06 The Throne Room and End Title – 5:27 1993 წელს გამოვიდა 4 დისკიანი კომპილაცია, რომელშიც შეტანილი იქნა ორიგინალური ტრილოგიის სრული მუსიკა. ყველა საუნდტრეკი, რომელიც მანამდე მხოლოდ ორმაგ გრამფირფიტებზე იყო ხელმისაწვდომი, გადატანილი იქნა თითო კომპაქტ დისკზე, ხოლო სხვა დამატებითი კომპოზიციები წარმოდგენილი იქნა მეოთხე დისკზე. ლეიბლებზე RCA Victor (1997) და Sony Classical (2004) გამოიცა საუნდტრეკის ყველაზე სრული ვერსიები, სადაც ფილმის მოვლენების თანმიმდევრობა დაცულია. განსხვავება მათ შორის მხოლოდ ის არის, რომ RCA-ს გამოცემას თან ახლავს ბუკლეტი მაიკლ მატესინოს ანოტაციებით, რომელიც Sony Classical-ის ვერსიაში წარმოდგენილი არ არის. 13 კომპოზიციას ახლავს "Star Wars Main Title" - სესიური ვერსია (11:56). Walt Disney Records-მა 1977 წლის საუნდტრეკი გამოსცა ციფრულ და ნაკადოვან ფორმატებში 2017 წლის 1 იანვარს, ხოლო გრამფირფიტაზე – 1 დეკემბერს, რაც დაემთხვა თავად ფილმის 40 წლიან იუბილესაც. ახალ გრამფირფიტაში შეტანილია საუნდტრეკის რემასტერი, ჰოლოგრამული მხატრობა და 48 გვერდიანი წიგნი წარმოების შესახებ ფოტოალბომით, ანოტაციებით და ესეებით ჯონ უილიამსის და ფილმის მუსიკის შესახებ. ფილმის მუსიკა იწერებოდა რვა დღის განმავლობაში, 1977 წლის მარტში. საუნდტრეკის 1997 წლის სპეციალურ გამოცემას ახლავს ანოტაციები ამა თუ იმ კომპოზიციის ჩაწერის დეტალებით. ↑ AllMusic-ის მიმოხილვა ↑ Filmtracks-ის მიმოხილვა ↑ Movie Wave-ის მიმოხილვა ↑ SoundtrackNet-ის მიმოხილვა ↑ AFI's 100 years of film scores. დაარქივებულია ორიგინალიდან — 2007-10-22. ციტირების თარიღი: 2011-03-21. ↑ John Berkey Remembered. StarWars.com. Lucasfilm Ltd. (2008-05-13). ციტირების თარიღი: 2009-04-08. ↑ John Williams (4), London Symphony Orchestra, The – Star Wars original soundtrack release. Discogs. discogs. ციტირების თარიღი: 14 February 2012. ↑ American certifications – John Williams – Star Wars (soundtrack). ამერიკის ხმისჩამწერი კომპანიების ასოციაცია. ↑ British certifications – John Williams – Star Wars (soundtrack). ბრიტანეთის ფონოგრამების მწარმოებლების ასოციაცია. შეიყვანეთ Star Wars (soundtrack) ველში Search. აირჩიეთ Title ველში Search by. დააწკაპუნეთ ღილაკზე Go